Daily View – (P.M.) – บล.กสิกรไทย
สรุปทิศทางตลาดภาคเช้า และแนวโน้มการลงทุนภาคบ่าย โดย บล.กสิกร
15 ธ.ค. 2558

สรุปภาวะตลาดเช้า
SET Index ปรับเพิ่ม 19.15 จุด (1.51%) ปิดภาคเช้าที่ 1,286.76 จุด ด้วยมูลค่าการซื้อขาย 24,063.86 ล้านบาท
Most Positive Impact: ADVANC (+4.37 จุด)INTUCH (+1.68 จุด) DTAC (+1.55 จุด)
Most Negative Impact: BDMS (-0.32 จุด) GLOW (-0.27 จุด) BEC (-1.10 จุด)
 
แนวโน้มตลาดบ่าย  
“ทรงดี บ่ายนี้อาจมีอ่อนตัวเล็กน้อยคาดว่าไม่ต่ำกว่า 1,282 จุด”  
กลุ่มสื่อสารแรงกระชากใจวันนี้ทั้งกลุ่มบวก 6.8% หนุน SET ได้กว่า 9.4 จุด โดย ADVANC DTAC TRUE บวกกันกระจายกว่า 7.2% 7.6% 14.9% ตามลำดับ กลุ่มสื่อสารบวกแรงหลังตลาดคลายความกังวลต่อการประมูลคลื่น 900 MHz ว่าจะไม่เดือดเลือดพร่านเหมือนตอนประมูลคลื่น 1800 MHz  ทั้งนี้ฝ่ายวิจัยได้แบ่งกรณีที่จะเป็นไปได้ในการประมูลออกเป็น
กรณีที่ 1 : ADVANC และ DTAC ชนะ กรณีนี้มีความเป็นไปได้มากที่สุด เนื่องจาก ADVANC และ DTAC ต้องการคลื่นความถี่มากกว่า และมีสถานะทางการเงินที่แข็งแกร่งกว่า TRUE หรือ JAS โดยความเสี่ยงอยู่ที่ราคาประมูลสุดท้ายที่สูงกว่าคาด ทั้งนี้การเพิ่มขึ้นทุกๆ 5 พันล้านบาท จากประมาณการของเราที่ 38.6 พันลบ./ใบอนุญาต ราคาเป้าหมายของเราและประมาณการกำไรสำหรับปี 2559-60 จะลดลงประมาณ 1% สำหรับ ADVANC และ 4-5% สำหรับ DTAC
กรณี 2 : ADVANC และ TRUE ชนะ กรณีนี้จะเป็นลบต่อ DTAC เพราะความสามารถในการแข่งขันของ DTAC จะลดลงหลังปี 2561 เนื่องจากเหลือเพียงคลื่น 2100MHz เพียงคลื่นเดียว ส่วน TRUE แม้จะได้ประโยชน์จากส่วนแบ่งตลาดรายได้ที่เพิ่มขึ้นจาก DTAC แต่เราคาดว่าบริษัทจะต้องเพิ่มทุนอีกอย่างน้อย 60 พันลบ. โดยเรามีโอกาสปรับลดราคาเป้าหมาย DTAC ลง 50% เหลือ 25.70 บาท และสำหรับ TRUE ลดลง 9% เหลือ 9.60 บาท
กรณี 3 : ADVANC และ JAS ชนะ กรณีนี้จะทำมีผู้ประกอบการเพิ่มเป็น 4 ราย ทำให้มีโอกาสเกิดการแข่งขันด้านราคารุนแรง ฝ่ายวิจัยจะปรับลดน้ำหนักการลงทุนของกลุ่มเป็น “น้อยกว่าตลาด” โดยราคาเป้าหมาย ADVANC จะลดลง 8% เหลือ 244 บาท DTAC จะลดลง 64% เหลือ 18.60 บาท TRUE ลดลง 10% เหลือ 9.50 บาท ส่วนมูลค่าของ JAS จะลดลงเหลือศูนย์
ความสำคัญของการประมูลคือราคาประมูล หากการประมูลเสร็จสิ้นภายในวันนี้ฝ่ายวิจัยเชื่อว่าราคาอาจไม่เกิน 3 หมื่นล้านบาท/ใบอนุญาต กลุ่มสื่อสารมีโอกาสฟื้นตัวยาว แต่หากยืดเยื้อและกินระยะเวลาเกินเที่ยงวันพรุ่งนี้ราคาอาจแพงกว่าที่ตลาดคาดไว้แถว 3.9 หมื่นล้านบาท จะเป็นปัจจัยกดดันกลุ่มสื่อสารอีกครั้ง 
 
ประเด็นจับตา/ติดตาม:  
วันที่ 15 ธ.ค.58 ติดตามการมูลคลื่น 900 MHz การรายงาน CPI เดือน พ.ย.ของสหรัฐ 
วันที่ 16 ธ.ค.58 การประชุม กนง. การประชุม FOMC การเปิดเผย PMI ภาคการผลิตขั้นต้นในเดือน ธ.ค. ของสหรัฐ การรายงานสต็อกน้ำมันดิบของ EIA 
วันที่ 18 ธ.ค.58 การรายงาน PMI ภาคบริการขั้นต้นของสหรัฐ 
หุ้นแนะนำ: ยังคงชอบ BA และเก็งหุ้น Big Cap Rebound PTT ADVANC SCB 
 
Investment Theme: สะสมหุ้นเพื่อลงทุนระยะยาว  
1.หุ้น High Dividend Yield และ High Upside AP SPALI INTUCH TVO 
2.หุ้น EPS Growth ปี 59 เติบโตเด่น SAWAD MTLS TPCH KCE 
3.หุ้น Value Plays เก็บสะสมเพื่อลงทุนระยะยาว BBL ADVANC   